open-index/open-wikipedia-markdown huggingface dataset:
Hitman: Contracts

**Hitman: Contracts** on IO Interactiven kehittämä ja Eidos Interactiven julkaisema ''Hitman''-pelisarjan kolmas osa. Peli julkaistiin vuonna 2004 Microsoft Windowsille, PlayStation 2:lle ja Xboxille.

Pelissä vieraillaan muun muassa Pariisissa, Hongkongissa, Siperiassa ja Englannissa. Pelissä on 12 tasoa. Pelissä seikkaillaan lähinnä parannettuja vanhoja kenttiä, mutta myös muutama uusi kenttä löytyy.

## Juoni

*Hitman: Contractsissa* pelaaja astuu edellisten osien tapaan Agentti 47:n rooliin. Peli alkaa Pariisista, jossa Agentti 47 löytää itsensä haavoittuneena ja ansassa tilanteessa, joka on jopa hänelle vaarallinen. Pelaaja astuu maailmaan, jossa rikos, synti ja ahneus ovat elämäntapa. Pelaaja kohtaa suurimmat haastajansa, jotka muokkasivat hänestä salamurhaajan, suorittamalla loppuun työ, joka teki hänestä armottoman tehokkaan ja tappavan tarkan.

## Vastaanotto ja palkinnot
Peli on voittanut musiikistaan British Academy Games Awards -palkinnon.

Gamerankings -kerääjäsivustolla pelin PlayStation 2-versiolla on 79,92% pisteytys.

## Soundtrack-albumi

Pelin ääniraidan on säveltänyt Jesper Kyd ja se on voittanut British Academy Games Awards -palkinnon.

Lisäksi pelissä esiintyvät seuraavat kappaleet:
* "Put Your Head on My Shoulder", Paul Anka (taso 2, "The Meat King's Party", 2:37)
* "Brand New Image", Cecilia Cheung (taso 4, "Beldingford Manor", 5:18)
* "Immortal", Clutch (taso 5, "Rendezvous in Rotterdam").
* "Walking Dead", Puressence (taso 6, "Deadly Cargo").
* "Le Souteneur (Monsieur Claude)", Faf Larage (taso 12, "Hunter and Hunted").

## Lähteet

## Aiheesta muualla
* 
* Viralliset kotisivut
Aznakajevo

**Aznakajevo**  () eli **Aznaqay** () on kaupunki Tatarstanin itäosassa lähellä Baškortostanin rajaa, 376 kilometriä pääkaupungista Kazanista itään.

Aznakajevo perustettiin vuonna 1762 ja kaupunki siitä tuli vuonna 1987. Kaupungissa on maaöljy- ja maakaasualan teollisuutta.

## Väestö
Aznakajevo on 64&nbsp;547 asukkaan Aznakajevon piirin hallinnollinen keskus, ja muodostaa piiriin kuuluvan 34&nbsp;853 asukkaan kaupunkikunnan (2010 väestönlaskenta). Piirin kaupunkiasukkaita on myös Aktjubinskin kaupunkityyppisessä taajamassa (Актюбинский, 9&nbsp;237 as.). Loput piirin 20&nbsp;457 asukasta asuivat maaseutukylien muodostamissa kunnissa.

Kaupungin asukasluvun kehitys:
* 11 700 (1959)
* 35 400 (2002)
* 35 000 (2005)
* 34&nbsp;853 (2010)

## Lähteet
Bolgar

**Bolğar** (, )  runsaan 8&nbsp;600 asukkaan kaupunki Venäjällä Tatarstanin tasavallan eteläosassa Volgan rannalla, 140 km Tatarstanin pääkaupungista Kazanista etelään. Bolgar on noin 20&nbsp;500 asukkaan Spasskin piirin hallinnollinen keskus.. Tataarit näkevät kaupungin merkittävänä osana heidän uskonnollista identiteettiä ja juhlistavat siellä Volgan Bulgarian islamiin kääntymistä vuosittain.

## Väestö
Asukasluvun kehitys:
*7 000 (1959)
*8 655 (2002)
*8&nbsp;650 (2010)

## Historia
Kaupungin läheisyydessä sijaitsee historiallinen Bolğarin kaupunki. Nykyinen kaupunki perustettiin vuonna 1781 nimellä **Spassk**. Vuonna 1926 kaupungin nimi muutettiin muotoon *Spassk-Tatarski* ja vuonna 1935 muotoon **Kuibyšev** (), jolloin siitä tuli Kuibyševin piirin  eli nykyisen Spasskin piirin keskus. Vuonna 1953 kaupunki siirrettiin lähemmäksi historiallista edeltäjäänsä Kuibyševin tekojärven tieltä. Vuonna 1991 kaupunki sai nykyisen nimensä.

## Lähteet
Leninogorsk

**Leninogorsk** (ven. ja ) on kaupunki Tatarstanin kaakkoisosassa, 322 km pääkaupungista Kazanista kaakkoon. Leninogorsk on Leninogorskin piirin hallinnollinen keskus.
 
Leninogorsk perustettiin vuonna 1948 ja kaupunki siitä tuli 1955.

## Väestö
Asukasluvun kehitys:
* 38 600 (1959)
* 65 592 (2002)
* 64&nbsp;127 (2010)

## Lähteet

## Aiheesta muualla
Mendelejevsk

**Mendelejevsk** () eli **Mendeleyev** () on kaupunki Tatarstanin pohjoisosassa, 238 kilometriä pääkaupungista Kazanista itään, noin 20 km Naberežnyje Tšelnyn pohjoispuolella, Kamajokeen padotun Ala-Kaman tekojärven rannalla. Mendelejevsk on teollisuuskaupunki ja Mendelejevskin piiriin hallinnollinen keskus. Vuonna 2010 Mendelejevskin kaupungin asukasluku oli 22&nbsp;075 ja koko piirin 30&nbsp;377. 

Mendelejevsk perustettiin vuonna 1868 ja kaupunki siitä tuli 1967.

## Lähteet
Wish You Were Here

**Wish You Were Here** on vuonna 1975 julkaistu, järjestyksessään yhdeksäs Pink Floyd -albumi. 

Kaksi vuotta aikaisemmin julkaistu ''The Dark Side of the Moon'' oli ollut suuri menestys, mikä nosti yleisön odotukset korkealle seuraavan albumin suhteen. Julkaisunsa jälkeen albumin kysyntä oli niin suurta, etteivät levy-yhtiöt Yhdysvalloissa ja Britanniassa ehtineet painamaan tarpeeksi painoksia vastatakseen kysyntään. Aluksi kriitikoiden ja yleisön vastaanotto oli ristiriitainen, mutta vuosien saatossa albumi saavutti klassikon aseman, ja se on monesti valittu kaikkien aikojen parhaimpien rock-albumien joukkoon. Monet fanit ja Pink Floydin jäsenistä David Gilmour sekä Richard Wright ovat maininneet *Wish You Were Heren* yhtyeen parhaaksi albumiksi.

Albumin ikoninen kansikuva on valokuvattu Warner Brosin studion piha-alueella Los Angelesissa Kaliforniassa ja sitä on usein jäljitelty valokuvataiteessa. Toisella kansikuvassa esiintyvistä stunttimiehistä oli puvun alla palosuojapuku ja hänen kasvonsa suojattiin hupulla. Hänen viiksensä paloivat, koska kuvaushetkellä tuulen suunta kääntyi. Suuremmilta vaurioilta kuitenkin vältyttiin.

Levyn keskeisin kappale ”Shine On You Crazy Diamond” ja osittain myös nimikappale ”Wish You Were Here” kertovat yhtyeen entisestä jäsenestä Syd Barrettista. Osa albumin kappaleista kertoo osittain yhtyeen omakohtaisista kokemuksista levy-yhtiöiden byrokraattisesta ja kylmästä asenteesta. ”Welcome to the Machine” kertoo sopimuksen solmimisesta ja siitä, mitä se levy-yhtiön näkökulmasta tarjoaa yhtyeelle. ”Have A Cigar” kertoo koko sen aikaisen musiikkibisneksen tekopyhyydestä. Muusikko Roy Harper, joka oli Pink Floydin jäsenten ystävä ja levytti samalla studiolla heidän kanssaan, laulaa kyseisen kappaleen yksin.

## Kappaleluettelo

#”Shine On You Crazy Diamond”, osat I–V (Gilmour/Waters/Wright) – 13:34
#**laulusolisti Roger Waters*
#”Welcome to the Machine” (Waters) – 7:31
#**laulusolisti David Gilmour*
#”Have a Cigar” (Waters) – 5:08
#**laulusolisti [[Roy Harper]]*
#”Wish You Were Here” (Gilmour/Waters) – 5:34
#**laulusolisti David Gilmour*
#”Shine On You Crazy Diamond”, osat VI–IX (Gilmour/Waters/Wright) – 12:31
#**laulusolisti Roger Waters*

## Muusikot

* David Gilmour – laulu, sähkökitara, akustinen kitara, lap steel -kitara, EMS Synthi AKS, bassokitara, koskettimet, nauhaefektit
* Roger Waters – laulu, bassokitara, kitara, VCS3-syntetisaattori, nauhaefektit
* Richard Wright – Hammond-urut, akustinen piano, Wurlitzer- ja Rhodes -sähköpianot, klavinetti, Minimoog, Solina ja VCS3 -syntetisaattorit, taustalaulu
* Nick Mason – rummut, lyömäsoittimet, nauhaefektit

### Vierailijat

* Roy Harper – laulu kappaleessa ”Have a Cigar”
* Dick Parry – saksofoni kappaleessa ”Shine on You Crazy Diamond”
* Venetta Fields – taustalaulu kappaleessa ”Shine on You Crazy Diamond”
* Carlena Williams – taustalaulu kappaleessa ”Shine on You Crazy Diamond”
* Stéphane Grappelli – viulu kappaleessa ”Wish You Were Here”

## Lähteet
Fisher King

**Fisher King** on Terry Gilliamin ohjaama vuonna 1991 ensi-iltansa saanut draamakomedia. Sen pääosissa ovat Jeff Bridges, Robin Williams, Mercedes Ruehl ja Amanda Plummer. Elokuvan nimi tulee Graalin maljaan liittyvästä Kalastajakuninkaan legendasta Kuningas Arthurin tarinoista.

Elokuva oli ehdolla muun muassa viiteen Oscariin ja Golden Globeen. Mercedes Ruehl voitti sekä parhaan naissivuosan Oscarin että Globen. Lisäksi Robin Williams sai parhaan miespääosapalkinnon Golden Globen kategoriassa komedia- tai musikaalielokuvat.

## Juoni
Jack Lucas (Jeff Briges) on kyyninen ja pöyhkeä radion puheohjelman isäntä, joka masentuu lähes itsemurhan partaalle, kun hänen kommenttinsa ohjelmassa saavat psykoottisen soittajan tekemään manhattanilaisessa baarissa massamurhan.

Kolme vuotta myöhemmin Lucasin kimppuun hyökätään. Mielisairas koditon mies nimeltä Parry (Robin Williams) pelastaa Lucasin. Parry on etsimässä Graalin maljaa ja yrittää saada Lucasin mukaan auttamaan häntä. Parry tarvitsee Lucasin apua paitsi etsinnöissä, myös pelottavan hallusinaation, Punaisen ritarin karkottamisessa. Lucas suhtautuu ehdotukseen kielteisesti.

Lucasin ohjelmaan oli soittanut psykoottinen henkilö, joka oli luullut Lucasin kannustavan häntä verilöylyyn. Parry oli nähnyt massamurhan ja vaimonsa kuoleman. Kuultuaan tästä Lucasissa herää vastuuntunto ja hän päättää auttaa etsinnöissä.

## Näyttelijät

## Palkintoja
### Oscarit
* Paras naissivuosa: Mercedes Ruehl
Ehdokkaana:
* Paras miespääosa: Robin Williams
* Paras alkuperäiskäsikirjoitus: Richard LaGravenese
* Paras lavastus: Mel Bourne, Cindy Carr
* Paras elokuvamusiikki: George Fenton
### BAFTAt
Ehdokkaana:
* Paras naissivuosa: Amanda Plummer
* Paras alkuperäiskäsikirjoitus: Richard LaGravenese
### Golden Globet
* Paras miespääosa komediassa tai musikaalissa: Robin Williams
* Paras naissivuosa: Mercedes Ruehl
Ehdokkaana:
* Paras komedia tai musikaali
* Paras miespääosa komediassa tai musikaalissa: Jeff Bridges
* Paras ohjaaja: Terry Gilliam
### Muita tunnustuksia
*[[The New York Times]]in* kriitikot valitsivat *Fisher Kingin* vuonna 2004 yhdeksi kaikkien aikojen tuhannesta parhaasta elokuvasta.

## Lähteet
Zainsk

**Zainsk** () eli **Zäy** () on kaupunki Tatarstanin keskiosassa 287 kilometriä pääkaupungista Kazanista itään. Zainsk on 58&nbsp;046 asukkaan (2010) Zainskin piirin hallinnollinen keskus, ja se muodostaa piiriin kuuluvan kaupunkikunnan, jossa on 41&nbsp;803 asukasta. Lisäksi piiriin kuuluu maaseutukyliä; piirin maaseutuasukkaita oli vuoden 2010 väestonlaskennassa yhteensä 16&nbsp;243. 

## Historia
Zainsk perustettiin vuonna 1656. Vuonna 1962 paikkakunnasta tuli kaupunkimainen taajama nimellä *Novyi Zai*, ja Zainsk-niminen kaupunki siitä tuli 1978.

## Lähteet

## Aiheesta muualla
Money

**Money** (raha englanniksi) voi tarkoittaa ainakin seuraavia asioita:

* Microsoft Money, Microsoftin henkilökohtaisen rahankäytön suunnitteluohjelmisto.
* Money, Microsoftin QBasicin esimerkkiohjelma.
* Money, paikkakunta Mississippissä, Yhdysvalloissa.

## Elokuvat
* *[[Money (vuoden 2021 elokuva)|Money]]*, Duncan McRaen ohjaama yhdysvaltalainen komediaelokuva vuodelta 1921.
* *[[Vaarallinen kurssi]]* (), Steven Hilliard Sternin ohjaama yhdysvaltalainen draamaelokuva vuodelta 1991.
* *[[Money (vuoden 2016 elokuva)|Money]]*, Martin Rosetein ohjaama yhdysvaltalainen jännityselokuva vuodelta 2016.
* *[[Money (vuoden 2019 elokuva)|Money]]*, Park Noo-rin ohjaama eteläkorealainen toimintaelokuva vuodelta 2019.

## Henkilöitä
* Money, suomalaisen rap-artisti Julma-Henrin entinen taiteilijanimi.
* Bryan Money (s. 1986), yhdysvaltalainen kitaristi.
* Eddie Money (oik. Edward Joseph Mahoney, 1949–2019), yhdysvaltalainen laulaja, lauluntekijä, kitaristi ja saksofonisti.
* John Money (1921–2006), yhdysvaltalainen pediatrian ja lääketieteellisen psykologian professori.

## Musiikki
* ”Money”, Pink Floydin kappale albumilla *[[The Dark Side of the Moon]]*.
* *[[Money (KMFDM)|Money]]*, KMFDMin albumi ja samanniminen kappale ja single vuodelta 1992.
* Muusikkojen Abba, Badfinger, Charli Baltimore, Choking Victim, Gamma Ray, The Human League, Michael Jackson, Jamelia, Laura Nyro, Space, Suede, John Butler Trio, Vitamin C, Velvet Revolver ja Yes kappaleita.
Another Brick in the Wall Pt. 2

**Another Brick in the Wall Pt. 2** on brittiläisen rock-yhtye Pink Floydin vuoden 1979 albumin *[[The Wall]]* hittikappale. Kappale on kolmiosaisen kappaleen ”Another Brick in the Wall” keskimmäinen ja tunnetuin osa. Siinä on kuuluisa funk-vaikutteinen kitarariffi, sekä lopun tunnettu kitarasoolo. Kappale julkaistiin myös singlenä, josta yhtye sai ainoan listaykköshittinsä. Se oli Britannian singlelistan kärjessä kaikkiaan viisi viikkoa vuodenvaihteessa 1979–80. Myös Yhdysvalloissa se nousi ykköseksi Billboardin listalla.

Kappale on myös jossain määrin tullut tutuksi antikoulukappaleena. Kappaleen sanat nimenomaan kuuluvatkin, etteivät lapset tarvitse opetusta. Kuitenkin tämä kaikki on vain levyn päähenkilön Pinkin ajatuksia koulunkäynnin kannalta.

## Cover-versioita

Metalliyhtye Korn on tehnyt cover-version kappaleesta. Se kuitenkin sisältää myös toisen Pink Floydin kappaleen, *Goodbye Cruel Worldin*, joka kuullaan *[[The Wall]]* -albumin ensimmäisen levyn lopussa, ”Another Brick in the Wall pt. 3”:n jälkeen.
   
Kornin versio kappaleesta löytyy muun muassa albumeilta *[[Live & Rare (Kornin albumi)|Live & Rare]]* ja *[[Greatest Hits, Volume 1]]*. Lisäksi kappaletta soitetaan usein keikoilla, esimerkiksi Bitch We Have a Problem Tourilla 2009.

## Lähteet

## Aiheesta muualla
* The Wall -albumin sanoitukset 
* ''Another Brick in the Wall Pt. 2'' discogs.com -sivustolla
Helsingin yliopiston humanistinen tiedekunta

**Helsingin yliopiston humanistinen tiedekunta** on opiskelijamäärältään suurin Helsingin yliopiston yhdestätoista tiedekunnasta sekä Suomen suurin ja vanhin humanistinen tiedekunta. Se on tieteenalarakenteeltaan ja oppiainevalikoimaltaan myös Suomen monipuolisin tiedekunta. Siihen kuuluvat yliopiston historiallis-kielitieteelliset oppiaineet eli kielet, historia, kulttuurintutkimus ja taiteiden tutkimus.

Tiedekunnassa opiskelee yhteensä noin 8&nbsp;000 perus- tai jatkotutkintoa tekevää opiskelijaa. Tiedekunta sijaitsee Helsingin yliopiston keskustakampuksella ja suurin osa sen opetuksesta järjestetään yliopiston päärakennuksessa, Topelia-korttelissa sekä Metsätalossa.

Humanistisen tiedekunnan juuret ovat vanhassa filosofisessa tiedekunnassa, joka oli yksi vuonna 1640 perustetun Turun Akatemian neljästä kantatiedekunnasta. Tiedekunta jaettiin 1852 kahteen osastoon, historiallis-kielitieteelliseen osastoon ja fyysis-matemaattiseen (myöhemmin matemaattis-luonnontieteelliseen) osastoon. Vuonna 1992 vanha filosofinen tiedekunta lakkautettiin ja sen osastoista tuli itsenäisiä tiedekuntia, jolloin historiallis-kielitieteellinen osasto muuttui humanistiseksi tiedekunnaksi. Muistona kantatiedekunnasta humanistisen tiedekunnan opiskelijat ovat arvonimeltään filosofian ylioppilaita ja sen tutkintonimikkeet ovat alinta tutkintoa (humanististen tieteiden kandidaatti) lukuun ottamatta filosofia-alkuisia (filosofian maisteri, filosofian lisensiaatti, filosofian tohtori sekä vanha ylempi korkeakoulututkinto filosofian kandidaatti). Promootioissa humanistinen ja matemaattis-luonnontieteellinen tiedekunta edelleen muodostavat yhdessä filosofisen tiedekunnan. 

Vuoden 2016 alusta Aleksanteri-instituutti liittyi osaksi humanistista tiedekuntaa.

Humanistisessa tiedekunnassa on suomen- ja ruotsinkielisinä vaihtoehtoina on 6 kandiohjelmaa ja 12 maisteriohjelmaa. 

## Yksiköt
Tiedekuntaan kuuluu kuusi osastoa:

* Aleksanteri-instituutti 
* digitaalisten ihmistieteiden osasto
* filosofian, historian ja taiteiden tutkimuksen osasto
* kielten osasto
* kulttuurien osasto
* suomalais-ugrilainen ja pohjoismainen osasto

### Aiemmat laitokset
Vuoden 2017 loppuun saakka tiedekuntaan kuului neljä ainelaitosta. Ne luotiin vuoden 2010 alussa yhdistämällä silloiset 16 ainelaitosta (suluissa vanhat laitokset):
* filosofian, historian, kulttuurin ja taiteiden tutkimuksen laitos (filosofian laitos, historian laitos, Kristiina-instituutti, kulttuurien tutkimuksen laitos, taiteiden tutkimuksen laitos)
* maailman kulttuurien laitos (Aasian ja Afrikan kielten ja kulttuurien laitos, klassillisen filologian laitos, Renvall-instituutti, uskontotieteen laitos)
* nykykielten laitos (englannin kielen laitos, romaanisten kielten laitos, saksalainen laitos, slavistiikan ja baltologian laitos, yleisen kielitieteen laitos)
* suomen kielen, suomalais-ugrilaisen ja pohjoismaisten kielten ja kirjallisuuksien laitos (pohjoismaisten kielten ja pohjoismaisen kirjallisuuden laitos, suomalais-ugrilainen laitos, suomen kielen ja kotimaisen kirjallisuuden laitos)

## Lähteet

## Aiheesta muualla
* Helsingin yliopiston humanistinen tiedekunta
Tetjuši

**Tetjuši** () eli **Təteş** () on kaupunki Tatarstanin lounaisosassa Volgan ja sen muodostaman Kuibyševin tekojärven länsirannalla 180 kilometriä pääkaupungista Kazanista etelään.

Tetjuši on Tetjušin piirin hallinnollinen keskus. Kaupungissa oli 11&nbsp;596 ja koko piirissä 24&nbsp;875 asukasta (2010).  Tetjuši perustettiin vuonna 1578 ja kaupunginoikeudet se sai 1781.

## Lähteet
Mamadyš

**Mamadyš** () eli **Mamadış** () on runsaan 14&nbsp;000 asukkaan kaupunki Tatarstanin pohjoisosassa. Kaupunki sijaitsee Vjatkan rannalla lähellä sen suuta, 167 kilometriä pääkaupungista Kazanista itään. Mamadyš on tekstiili- ja kenkäteollisuus-kaupunki ja noin 45&nbsp;000 asukkaan Mamadyšin piirin keskus. Kaupunki perustettiin vuonna 1781.

## Väestö
Asukasluvun kehitys:
*9&nbsp;000 (1959)
*13&nbsp;500 (2002)
*14&nbsp;435 (2010)

## Lähteet

## Aiheesta muualla
*Goroda i regiony RT/ Mamadyšski raion  (tatcenter.ru)
Laiševo

**Laiševo** () eli **Layış** () on Venäjän federaatioon kuuluva kaupunki Tatarstanin lounaisosassa Kaman ja sen muodostaman Kuibyševin tekojärven rannalla, noin 60&nbsp;km pääkaupunki Kazanista kaakkoon. Laiševo kuuluu Laiševon piiriin ja on sen hallinnollinen keskus. Kaupungin asukasluku oli 7&nbsp;735; maaseutuasukkaat mukaan luettuna kaupunkikunnassa asui 9&nbsp;417 ja koko piirissä 36&nbsp;516 henkeä (2010). Laiševo on perustettu vuonna 1557, ja kaupunki siitä tuli 9. syyskuuta 2004.

## Lähteet
Sveinn Björnsson

**Sveinn Björnsson** (27. helmikuuta 1881 Kööpenhamina, Tanska – 25. tammikuuta 1952 Reykjavík, Islanti) oli Islannin ensimmäinen presidentti 1944–1952.

Sveinn valmistui lakitieteiden kandidaatiksi vuonna 1907. Tämän jälkeen hän työskenteli asianajajana sekä eri liikelaitosten johtajana. Hänestä tuli Reykjavíkin kaupunginvaltuuston jäsen 1912, ja hän oli sen puheenjohtaja 1918–1920.

Islannin eduskunnan alltingin jäsenenä Sveinn oli 1914–1916 ja 1920. Islannin saatua 1918 rajoitetun itsehallinnon hän toimi lähettiläänä Tanskassa 1920–1924 ja uudestaan 1926–1940. Sveinn myös edusti Islantia monissa kansainvälisissä konferensseissa maailmansotien välisenä aikana.

Saksan miehitettyä Tanskan keväällä 1940 Islannin autonomia laajeni, eikä maalla ollut yhteyksiä Tanskaan sodan takia. Sveinn valittiin Islannin valtionhoitajaksi kolmesti 1941–1943, ja hänellä oli samat valtaoikeudet kuin Tanskan kuninkaalla Kristian X:llä.

Kun Islannista tuli tasavalta 17. kesäkuuta 1944, allting valitsi Sveinnin Islannin ensimmäiseksi presidentiksi. Uudelleen hänet valittiin toimeensa 1945 ja 1949, molemmilla kerroilla ilman vastaehdokasta. Sveinn kuoli ennen kolmannen kautensa loppua 1952 Reykjavíkissa.

## Lähteet
William Mapother

**William Reibert Mapother** (s. 17. huhtikuuta 1965 Louisville, Kentucky, Yhdysvallat) on yhdysvaltalainen näyttelijä. 

Mapother kävi St. Xavierin lukion syntymäkaupungissaan Louisvillessa. Myöhemmin hän valmistui Notre Damen yliopistosta pääaineenaan englanti ja toimi kolme vuotta opettajana ennen kuin ryhtyi näyttelijäksi. Hän on myös valmistunut Kalifornian  Santa Monicassa toimivasta Joanne Baronin ja D. W. Brownin näyttelijäkoulusta.

Mapother on näyttelijä Tom Cruisen serkku ja onkin esiintynyt tämän kanssa viidessä elokuvassa: *[[Syntynyt 4. heinäkuuta]]* (1989), *[[Magnolia (elokuva)|Magnolia]]* (1999), *[[Vaarallinen tehtävä II]]* (2000), *[[Vanilla Sky]]* (2001) ja *[[Minority Report]]* (2002).

## Filmografia

## Lähteet

## Aiheesta muualla

* 
*
Toinen Wienin koulukunta

**Toinen Wienin koulukunta**, **Wienin toinen koulukunta** tai **Uusi Wienin koulu** tarkoittaa länsimaisen taidemusiikin historiankirjoituksessa Wienissä 1900-luvun ensimmäisinä vuosikymmeninä vaikuttanutta säveltäjäryhmää, jolla oli merkittävä vaikutus koko 1900-luvun taidemusiikkiin. Ryhmä koostui Arnold Schönbergistä ja hänen oppilaistaan, joista tunnetuimmat olivat vuodesta 1904 lähtien Schönbergin johdolla opiskelleet Alban Berg ja Anton Webern. Ryhmän jäsenille oli ominaista atonaalinen ja myöhemmin kaksitoistasäveljärjestelmään pohjautuva sävellystyyli.

Wienin toinen koulukunta on Schönbergin koulukunnan nimitys. Sekaannusta aiheuttaa termin epämääräinen käyttö. Sillä viitataan lähinnä Schönbergiin, Bergiin ja Weberniin. Toisaalta termiä sovelletaan myös Schönbergin ensimmäisiin oppilaisiin, kuten Jalowetziin, Wellesziin, Horwitziin ja Steiniin. Ei ole harvinaista sekään, että Schönbergin oppiin 1920–30-luvuilla hakeutuneita säveltäjiä (esimerkiksi Hanns Eisleria, Nikos Skalkottasia ja Ernst Křenekiä) pidetään myös koulukunnan edustajina. Koulukunnaksi nämä säveltäjät tulivat yhteistyönsä ja sävellysmetodinsa perusteella. Schönberg loi kaksitoistasäveljärjestelmän jota hänen oppilaansa sovelsivat enemmän tai vähemmän töissään.

Ilmaisuun ’Wienin toinen koulukunta’ sisältyy ajatus, että olisi ollut olemassa myös ensimmäinen koulukunta, jonka jäseniä olisivat olleet Haydn, Mozart ja Beethoven. Tätä yhteyttä pyrkivät kirjoituksissaan vahvistamaan Schönberg, Berg ja Webern. Tämä pyrkimys puolestaan on nähtävä osana kulttuuripolitiikkaa, sillä kolmikko vastusti uusklassismia ja ajatusta siitä, että he olisivat klassismin perillisiä. Vaikka Schönberg ja hänen ystävänsä olivat pieni valtavirtaa vastaan taisteleva ryhmä, he tavoittelivat silti läpimurtoa suuremman yleisön keskuudessa. Niin laajaa yleisöä uusi musiikki ei koskaan saavuttanut, mitä Schönberg oli kaavaillut.

Schönberg ja hänen opetuslapsensa pitivät myös omaa sävellystekniikkaansa ja estetiikkaansa tulevaisuuden taiteena. Toisen maailmansodan jälkeinen avantgarde nosti Webernin oppi-isäkseen, kun taas avantgardea vastustaneet pitivät esikuvanaan Bergiä. Kuitenkin 1900-luvun jälkimmäisen puoliskon musiikkielämän (muun muassa konserttien ja levytysten) valossa näyttää siltä, että Schönbergin, Bergin ja Webernin tuotanto pysyi edelleen marginaalisena uusklassismin ja muiden suuntausten edustajien ohjelmistoon verrattuna.

## Kirjallisuutta
* Leibowitz, René: *Schoenberg et son école: L’Étape contemporaine du langage musical*. Éditeur J. B. Janin, Paris 1947.

## Aiheesta muualla
*Toisesta Wienin koulukunnasta YLE Teeman sivuilla
Bavly

**Bavly** () eli **Bawlı** () on kaupunki Tatarstanin kaakkoiskulmassa Baškortostanin rajalla, 369 km pääkaupungista Kazanista kaakkoon. Noin 22&nbsp;100 asukkaan Bavly on noin 36&nbsp;200 asukkaan Bavlyn piirin keskus (väkiluvut 2010). Alueella on maaöljy- ja maakaasuesiintymiä, joihin kaupungin talous paljolti perustuu.

Bavly perustettiin vuonna 1755 ja siitä tuli kaupunki 1997.

## Lähteet
Boadicea

**Boadicea** tarkoittaa seuraavia:

*Boudicca, Norfolkin ikeenien kuningatar
;Britannian kuninkaallinen laivasto
*Boadicea-luokka (risteilijä), tiedusteluristeilijäluokka
* HMS Boadicea (1797), Boadicea-luokan 38-tykkinen viidennen luokan alus
* HMS Boadicea (1875), Bacchante-luokan korvetti
* HMS Boadicea (1908), Boadicea-luokan tiedusteluristeilijä
* HMS Boadicea II maatukikohta 1915-1919 Kingstownissa sekä Holyheadissä
* HMS Boadicea (H65), B-luokan hävittäjä
Tabasco (mauste)

**Tabasco** on yhdysvaltalaisen McIlhenny Companyn valmistama tulinen chilikastike. Se valmistetaan kypsistä tulisista Tabasco-chileistä (*Capsicum frutescens* 'Tabasco'), etikasta ja suolasta, ja sitä ikäännytetään jopa kolmen vuoden ajan tammitynnyreissä.

## Historia
Tabascon keksi louisianalainen mauste- ja kastikeharrastaja Edmund McIlhenny 1800-luvun puolivälissä. McIlhenny kasvatti chilipaprikoita ja alkoi etsiä menetelmää niiden säilömiseen. Hän keksi jauhaa paprikoiden siemenkotia ja säilöä ne suolalla. Kun tulos oli onnistunut, hän nimesi kastikkeen Tabascoksi kuumaa ja kosteaa tarkoittavan intiaanikielisen sanan mukaan.

## Valmistusprosessi

Tabascoa valmistetaan edelleen alkuperäisellä menetelmällä. Chilipaprikat korjataan syyskuun ja joulukuun välisenä aikana. Niiden siemenkodat jauhetaan ja niihin sekoitetaan suolaa. Seoksen annetaan kypsyä tammitynnyreissä kolmen vuoden ajan, jolloin kastike saa täyteläisen mausteisen arominsa. Kypsyttämisen jälkeen seoksesta poistetaan ylimääräinen neste ja siihen lisätään tislattua etikkaa. Sitä sekoitetaan vielä jatkuvasti kuukauden ajan, minkä jälkeen siitä poistetaan jäljelle jääneet kuoret ja siemenet. Lopuksi kastike pullotetaan ja pakataan pahvilaatikoihin.

## Versioita

Tabascosta on myös kaksi tulisempaa versiota, Habanero Tabasco ja tulisimpana Scorpion Tabasco. Lisäksi on miedompaa Green Pepper Saucea ja muita muunnelmia, kuten esimerkiksi valkosipulilla maustettua Garlic Pepper Tabascoa, Chipotle Tabascoa, Sweet & Spicy Tabascoa, Buffalo Style Hot Sauce Tabascoa ja Spiced Salt Tabascoa.

## Lähteet

## Aiheesta muualla

*  Tabascon viralliset kotisivut 
* Tabascon historiaa
Matthew Amoah

**Matthew Amoah** (s. 24. lokakuuta 1980 Tema, Ghana) on ghanalainen jalkapalloilija, joka pelaa Alankomaitten Eredivisien SC Heerenveenissä. Pelipaikaltaan hän on hyökkääjä.

## Ura
Amoah aloitti uransa vuonna 1999 Eredivisiessä Vitesse Arnhemissa, josta siirtyi kesken kauden 1999–2000 Fortuna Sittardiin. Sittardin pudottua Eredivisiestä keväällä 2001 Amoah siirtyi takaisin Vitesse Arnheimiin. Tammikuussa 2006 hän siirtyi Saksan Bundesliigan Borussia Dortmundiin mutta ei saanut siellä kunnolla peliaikaa eikä onnistunut kertaakaan maalinteossa. Kaudeksi 2007–2008 hän siirtyi NAC Bredaan.

Amoah teki Bredassa loistavaa jälkeä iskien ensimmäisellä kaudellaan 11 maalia pelaamissaan 25 liigaottelussa. Kaudella 2010/11 Amoah putosi vaihtopelaajan rooliin ja kauden jälkeen hän siirtyi Turkkiin Mersin İdmanyurduun. Hän pelasi seurassa kuitenkin vain viisi ottelua ja palasi kauden jälkeen Alankomaihin, SC Heerenveenin joukkueeseen.

### Maajoukkueura
Amoah on pelannut Ghanan jalkapallomaajoukkueessa 20 ottelua (tilanne kesäkuu 2007). Hän oli tärkeässä roolissa Ghanan selviytyessä Saksan MM-kilpailuihin 2006 tehdessään kolme maalia karsintaotteluissa. MM-lopputurnauksessa hän pelasi kaikissa Ghanan neljässä ottelussa mutta ei onnistunut maalinteossa.

## Lähteet
* Amoahin profiili transfermarkt.dessä
Stanovoivuoristo

**Stanovoivuoristo** () on Sahan tasavallan ja Amurin alueen rajalla Venäjän kaukoidässä sijaitseva vuoristo. Vuoristo on noin 725 kilometriä pitkä ja pääasiassa itä-länsisuuntainen. Sen korkein kohta on 2482 metriä korkea Skalisti-niminen vuori. Stanovoivuoristo ulottuu lännestä Oljokmajoen läheltä Majarjoelle lähelle Ohotanmeren rantaa. Jablonovyivuoristo on Stanovoivuoriston lounainen jatke.

Vuoristo muodostaa osan Amurin ja Lenan vesistöalueiden välisestä vedenjakajasta. Vuoristossa on monia jäätiköitä, joista monet Lenan sivujoet saavat alkunsa. 

Vuonna 1689 solmitussa rajasopimuksessa vuoristo sovittiin Kiinan ja Venäjän väliseksi rajaksi, ja raja pysyi sijoillaan vuoteen 1858 asti.
Rodeo

**Rodeo** on karjapaimenjuhla ja urheilumuoto, johon kuuluu muun muassa ratsastusta kesyttämättömillä hevosilla ja härillä sekä lassoamiskilpailuja. Rodeo kehittyi cowboyiden huvittelumuodosta 1800-luvulla Pohjois-Amerikassa.

## Historia
Rodeo perustuu Yhdysvaltain cowboyiden ja heidän meksikolaisten edeltäjiensä ammatissaan käyttämiin taitoihin. Karjapaimenilla oli tapana kokoontuessaan kilpailla siitä, kuka on paras ratsastaja ja lassoaja. Kun cowboyiden ammattikunta alkoi kadota 1800-luvun lopulla, rodeosta alkoi tulla järjestäytynyt viihdemuoto. Ensimmäistä vuotuista rodeota alettiin järjestää Prescottissa Arizonassa vuonna 1888. Todelliseksi urheilulajiksi rodeo oli noussut vuoteen 1910 mennessä. Kilpailijoina oli jo tuolloin niin valkoisia, mustia kuin intiaanejakin aikana, jolloin rotuerottelu oli yleistä. Myös naisia osallistui kilpailuihin.

Lajin hallinnoimiseksi perustettiin vuonna 1929 Yhdysvaltain rodeojärjestö (*Rodeo Association of America*). Rodeokilpailijat perustivat vuonna 1936 oman järjestönsä Cowboy Turtles Association, josta tuli vuonna 1945 Rodeo Cowboys Association ja vuonna 1975 Professional Rodeo Cowboys Association (PRCA). Useimmat rodeot ottivat sen säännöt käyttöön.

Rodeon suosio ja näkyvyys kasvoi toisen maailmansodan jälkeen, ja myös lajin palkinnot suurenivat. Vuonna 2000 Yhdysvalloissa ja Kanadassa järjestettiin noin 600 vuotuista PRCA:n sanktioimaa rodeota. Liitto nimeää rodeon maailmanmestariksi vuoden aikana eniten rahaa voittaneen kilpailijan.

## Lajit
Rodeotapahtumassa on nykyisin yleensä viisi lajia. Satuloidulla, kesyttämättömälla hevosella ratsastaminen ja vasikan lassoaminen perustuvat cowboyiden vanhoihin taitoihin. Muut lajit ovat satuloimattomalla hevosella ratsastaminen, härällä ratsastaminen ja härän vääntäminen sarvista maahan. Tapahtumassa voi olla myös naisten tynnyriratsastusta sekä joukkuekilpailuna härän lassoamista ja sitomista. Ohjelman avaa yleensä satuloimattomalla hevosella ratsastus, ja viimeisenä on härällä ratsastaminen. Paremmuus ratkaistaan lajista riippuen tuomaripisteillä tai ajalla. Hevosen tai härän selässä on pysyttävä vähintään kahdeksan sekuntia.

Vielä 1900-luvun alkuvuosikymmeninä lajeihin kuului myös muita köysitaitoja ja ratsastustaitoja mittaavia lajeja. Niitä voi edelleen nähdä erillisinä näytöslajeina joissain rodeoissa. Naiskilpailijoilla on nykyisin omat rodeotapahtumansa.


2006-07-28 - United States - Wyoming - Cody - Rodeo - Cowboy.jpg|Satuloidulla hevosella ratsastamista.
Calf Roping Szmurlo.jpg|Vasikan lassoamista.
Bull-Riding2-Szmurlo.jpg|Härällä ratsastamista.
Rodeo3b2004-12-21.jpg|Härän vääntämistä maahan.
Brawley roundup.jpg|Härän joukkuelassoamista.
Barrel-Racing-Szmurlo.jpg|Tynnyriratsastus on naisten laji.


## Muunnelmia
Rodeon kanssa samankaltaisia tapahtumia järjestetään myös Etelä-Amerikassa, kuten Venezuelan ja Kolumbian *coleot*. Meksikolaisessa *charreadassa* ei kilpailla kelloa vastaan kuten rodeossa, vaan taiteellisessa vaikutelmassa.

## Arvostelua
Jotkin eläinsuojelujärjestöt katsovat rodeon aiheuttavan eläimille kärsimystä. Rodeo on kielletty Britanniassa ja Alankomaissa.

## Lähteet

## Aiheesta muualla
Myötätuulirock

**Myötätuulirock** (lyhenteenä **MTR**) oli vuosittain Hakunilan Urheilupuistossa Vantaalla järjestettävä rockfestivaali. Festivaali ajoittui perinteisesti juhannusta edeltävälle viikonlopulle.

Myötätuulirock alkoi vuonna 1997 pienenä paikallistapahtumana ja kasvoi sittemmin täysmittaiseksi festivaaliksi. Myötätuulirockia järjesti Rockfest Finland Oy, toistaiseksi viimeinen Myötätuulirock järjestettiin vuonna 2012. Tapahtuma oli aina ikärajaton ja kaikille avoin. Myötätuulirockin kävijäennätys on vuodelta 2006, jolloin tapahtuma keräsi yleisöä noin 10 000 henkeä.

## Esiintyjät
### 2012
Vuonna 2012 festivaali järjestettiin 3.–4. elokuuta. Tapahtumassa esiintyivät ainakin Amoral, Los Bastardos Finlandeses, Turmion Kätilöt, FM2000, Insomnium, To/Die/For, Ensiferum, Blake, Hammerhed, Fear of Domination, Tracedawn, Amaranthe (SWE), Engel (SWE), Skindred (UK) ja Pelle Miljoona.

Myös Apocalyptican, Amorphiksen, Michael Monroen, Kotiteollisuuden ja Stam1nan oli määrä esiintyä, mutta sopimuskiistan vuoksi esiintymiset peruttiin.

### 2011
Soilwork, Mustasch, Sparzanza, Protest The Hero, Bullet, Metsatöll, Pain, Finntroll, Ensiferum, Turmion Kätilöt, Mokoma, Korpiklaani, Deathchain, Kiuas, MyGrain, Brymir, Profane Omen, Crimfall, Moonsorrow, Rytmihäiriö, Battle Beast, FM2000

17.-19.6.

### 2010
Doom Unit, Blake, Viikate, Tarot, Ensiferum, Exodus, The Milestones, Los Bastardos Finlandeses, Kiuas, Diablo, Mokoma, Korpiklaani, Swallow the Sun, Stam1na, Turisas, Reckless Love, Raaka-aine, Peer Günt, Royal Republic, Suburban Tribe, Mustasch, Amorphis

Festivaali järjestettiin 18.-20.6.

### 2009
Apulanta, Pete Parkkonen, Sturm und Drang, Popeda, Haloo Helsinki!, The Wrecking Queens, Stratovarius, Anna Abreu, Happoradio, Dingo, Klamydia, Private Line, The Winyls.

Festivaali järjestettiin 12.-13.6.

### 2008
The 69 Eyes, Hardcore Superstar, Stam1na, Teräsbetoni, Turisas, Charon, iRonica, RA, Graham Bonnet (UK) & Joe Lynn Turner (USA) – Back to the Rainbow, Negative, Malice In Wonderland, Sturm und Drang, Ensiferum, Yö, Ari Koivunen, Uniklubi

### 2007
Machine Men, Ensiferum, Blake, Kotipelto, Mokoma, Leverage, Maj Karma, Poisonblack, Kotiteollisuus, Carmen Gray, Peer Günt, Private Line, Agnes, Bleak, Von Hertzen Brothers, Timo Rautiainen, Apulanta, Negative

### 2006
The 69 Eyes, Stratovarius, Amorphis, Tarot, Charon, Viikate, Altaria, Lordi, Tiktak, Uniklubi, Poets of the Fall, Lovex, Private Line, End of You

## Lähteet

## Aiheesta muualla
Materiaali- ja pintakäsittelytekniikka

**Materiaali- ja pintakäsittelytekniikan koulutusohjelma** on 4-vuotinen 240 opintopisteen laajuinen opintokokonaisuus, jonka erikoistumisvaihtoehtoja ovat teolliset pintakäsittelyt, rakennusten pintakäsittelyt, teollinen maalaus ja materiaali- ja korroosiotekniikka. Materiaali- ja pintakäsittelytekniikan AMK-insinööritutkinnon voi suorittaa vain Metropolia Ammattikorkeakoulussa Vantaan Myyrmäessä. Materiaali- ja pintakäsittelytekniikan koulutusohjelma antaa hyvin laaja-alaisen tuntemuksen fysiikasta, kemiasta, materiaaliopista, pintakäsittelystä, pintakäsittelyaineista ja markkinoinnista. Koulutusohjelma antaa perusteet vahvalle ammattitaidolle mm. maaliteollisuuteen, rakennusteollisuuteen, betoniteollisuuteen, sähköpinnoitusteollisuuteen ja valmistustekniikkaan.

## Katso myös
* Ammattikorkeakoulu
* Insinööri
* Metropolia Ammattikorkeakoulu
Paul-Erik Haataja

**Paul-Erik Haataja** (s. 12. joulukuuta 1944 Kiuruvesi) on Helsingissä asuva kirjailija.

## Elämä ja ura
Paul-Erik Haataja muutti Kiuruvedeltä Helsinkiin 1965. Hän työskenteli OTK:n keskuslaboratoriossa viidentoista vuoden ajan, lisäksi hän on toiminut valokuvaajana. Hän jättäytyi vapaaksi kirjailijaksi 1990-luvun alussa.

Haataja päätti jo alle kouluikäisenä, että hänestä tulee kirjailija. Seitsemäntoistavuotiaana hän sai päähänsä ryhtyä dekkarikirjailijaksi. Sitä ennen hän päätti kuitenkin selvittää, millainen on hyvä rikosromaani, ja luki Dostojevskin *[[Rikos ja rangaistus|Rikoksen ja rangaistuksen]]*. Teoksen luettuaan Haataja hautasi suunnitelmansa ja kirjoitti runokokoelman, jonka kustantaja kuitenkin palautti.

Haataja oli jo neljäkymmentävuotias, kun hän vihdoin toteutti haaveensa. Esikoisteos on *Nuori, kaunis ja kuollut*. Kriitikot vertasivat Haatajaa Georges Simenoniin, joka onkin yksi kirjailijan esikuvista. Kirjallisuudentutkija Liisi Huhtala on määritellyt Haatajan teokset rikosaiheisiksi romaaneiksi, sillä niiden ote on vahvan kaunokirjallinen.

Haataja on kirjoittanut toistakymmentä rikosromaania. Lähes kaikissa teoksissa rikoksia tutkii komisario Armas Tammelinin tutkimusryhmä. Tammelin on 60-vuotias, raihnainen, sydänvikainen oluenystävä mutta ei pidä lapsista. Kirjojen tapahtumat sijoittuvat pääosin Helsinkiin.

Vuonna 1987 ilmestynyt *Häkkilinnut* sai Suomen dekkariseuran Vuoden johtolanka -palkinnon. Siitä on tehty myös tv-elokuva. *Viimeisestä juoksusta* puolestaan tehtiin radiokuunnelma. ”Haataja hallitsee kertojanotteellaan kollektiivisen poliisiromaanin tekniikkaa. Hänellä on myös taitoa rakentaa draamallisia kohtauksia, jotka usein laukeavat koomisina tilanteina. Huumori tulee esille myös dialogissa, joka psykologisen kuvauksen ohella on tyypillistä tekijälle. Romaanin juoni on huolellisesti laadittu ja realistinen”, sanotaan Vuoden johtolanka -palkinnon perusteluissa.

Haatajalle myönnettiin taiteilijaeläke vuonna 2020.

## Teokset
Teoksista on julkaissut uudet painokset CrimeTime.
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Kiuruvetisiä kirjailijoita / Haataja
Markku Ropponen

**Markku Tapani Ropponen** (s. 12. helmikuuta 1955 Lappeenranta) on suomalainen kirjailija. Hänet tunnetaan parhaiten rikosromaaneistaan, mutta hän on julkaissut myös muita romaaneja sekä novelleja ja runoja.

Ropponen on koulutukseltaan humanististen tieteiden kandidaatti ja kirjastonhoitaja. Hän työskenteli yli 30 vuotta Jyväskylän kaupunginkirjastossa ennen ryhtymistään vapaaksi kirjailijaksi. Hän on osuuskuntamuotoisen Crime Time -kustantamon perustajajäsen.

Ropposen runoja julkaistiin kolmessa antologiassa 1980-luvulla. Hän voitti Nuoren Voiman Liiton kirjoituskilpailun runosarjan 1985 ja Lahden Runomaratonin 1986. Hänen ensimmäinen rikosromaaninsa *[[Pronssijuhlat]]* ilmestyi vuonna 1990 ja sai hyvän vastaanoton sekä lukijoilta että kriitikoilta. Siitä on tehty myös radiokuunnelma. Esikoisteoksen jälkeen Ropposelta ilmestyi 1990-luvulla dekkareita tiheään tahtiin. Kirjat eivät muodostaneet sarjaa siten, että niissä olisi ollut sama henkilö pääosassa, vaan olivat yksittäisiä kertomuksia. Ne eivät yleensä sijoittuneet mihinkään nimeltä mainittuun kaupunkiin, vaikka kaupunkimiljöö usein muistuttikin Ropposen kotikaupunkia Jyväskylää. Pienen tauon jälkeen Ropponen palasi dekkareiden pariin 2000-luvulla. Kirjojen päähenkilönä on yksityisetsivä Otto Kuhala, jonka kotipaikka on Jyväskylä. Jyväskyläläisyys ja laajemmin keskisuomalaisuus näkyy selvästi Ropposen teosten miljöökuvauksissa.

Ropponen on saanut teoksistaan useita tunnustuksia. Vuonna 1991 hänelle myönnettiin Suomen dekkariseuran Vuoden johtolanka -palkinto teoksesta *[[Kuolemanuni]]*. Palkintoperusteluiden mukaan ”Ropposen järjestyksessä toinen dekkari on kielellisesti hallittu ja rakenteellisesti tiivis teos. Leimaa-antavaa sille on huumori, joka tulee esiin niin Ropposen vuolaan vaivattomassa, jopa lyyrisiin mittoihin kurkottavassa kielessä kuin myös juonen lähes absurdeina käänteinä.” Vuonna 1995 Ropponen sai Jyväskylän kaupungin kulttuuripalkinnon, vuonna 1998 valtion kirjallisuustoimikunnan kolmivuotisen apurahan ja vuonna 2001 Keski-Suomen kulttuurirahaston apurahan. Ropposelle myönnettiin valtion ylimääräinen taiteilijaeläke vuonna 2021.

## Teokset
### Rikosromaanit
* 
* 
* 
* 
* 
* 

### Otto Kuhala -sarja
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Marlon Turmanen -sarja
* 
* Laskevan auringon talo, Helsinki: CrimeTime, 2014
* Jäljet pimeään, Helsinki: CrimeTime, 2017

### Muut teokset
* 
* 
* 
* 
* 

### Kuunnelmat
* *Arvokas palvelus: jännityskuunnelma* (dramaturgi: Rauni Ranta). Yleisradio 1990.
* *Pronssijuhlat* (dramatisoinut Timo Kanerva). Yleisradio 1990.
* *Orava ikkunassa: jännityskuunnelma* (dramaturgi: Rauni Ranta). Yleisradio 1992.

## Lähteet

## Aiheesta muualla
* Dekkarinetti / Ropponen
* Ylen Elävä arkisto: Vieraana dekkaristi Markku Ropponen
* Ylen Elävä arkisto: Markku Ropponen Aamun kirjassa
The Art of Drowning

**The Art of Drowning** on yhdysvaltalaisen punk-yhtye AFI:n viides albumi, joka ilmestyi vuonna 2000. Albumi on tyyliltään hardcore punkia, mutta on muuttunut silti edellisiltä albumeilta popimpaan suuntaan.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# Battled (salakappale)

## Kokoonpano albumilla

* Davey Havok: laulu
* Jade Puget: kitara
* Hunter Burgan: basso
* Adam Carson: rummut

## Lähteet
Seututie 904

**Seututie 904** on Suomen tieverkon osuus Kainuussa. Tie haarautuu seututieltä 900 Kuhmon Hietaperällä Ontojärven rannalla ja kulkee Juonnon ja Koskenmäen kautta kohti Härmänkylää. Siellä tie risteää kantatien 89 kanssa ja ylittää Vartiuksen radan Hyrynsalmen kunnanrajalla. Sieltä tie jatkuu Karhuvaaran ja Kypärävaaran kautta Hyrynsalmelle ja liittyy siellä valtatiehen 5 kaksi kilometriä keskustan eteläpuolella. Tien pituus on 74 kilometriä.
Järjestelykeskus

**Järjestelykeskus** on Suomessa valvottu paikka, jonne turvapaikanhakijat vastaanotetaan tai jonne Rajavartiolaitos luovuttaa turvapaikanhakijat poliisin rekisteröitäviksi, hoidettavaksi ja vastaanottokeskukseen siirrettäväksi odottamaan turvapaikkapäätöksiä. Kansainvälisissä uutisissa vastaavista paikoista käytetään nimitystä hotspot.

Kunta sekä työvoima- ja elinkeinokeskus laativat varautumissuunnitelmaan suuren henkilöjoukon vastaanottamisen järjestämiseksi järjestelykeskuksen.

## Tornion järjestelykeskus

Kansainvälistä suojelua hakevien määrä kasvoi vuoden 2015 kesästä lähtien Suomessa ennen näkemättömällä tavalla. Valtioneuvosto päätti syyskuussa 2015, että maahantulijat, joiden maahantulon edellytykset ovat epäselvät tai joiden henkilöllisyys on epäselvä, voidaan rekisteröintiä varten toimittaa järjestelykeskukseen. Tornion järjestelykeskus aloitti toimintansa Tornion vanhassa yhteislyseon rakennuksessa syyskuussa 2015. Tornion järjestelykeskus rekisteröi ajalla syyskuu 2015 – helmikuu 2016 kaikkiaan 16&nbsp;612 turvapaikanhakijaa. Järjestelykeskus lopetti toimintansa maaliskuussa 2016.

## Vuoden 2023 järjestelykeskukset

Valtioneuvosto päätti marraskuussa 2023 perustaa järjestelykeskuksia Venäjältä tulevan massamaahantulijavirran sijoittamiseksi. Maahanmuuttovirastolla on jo omia vastaanottokeskuksia muun muassa Helsingissä, Lappeenrannan Joutsenossa ja Oulun Heikinharjussa. Ensimmäisessä vaiheessa järjestelykeskus on tulossa Heikinharjuun ja Joutsenoon.

## Katso myös
* Joutsenon vastaanottokeskus
* Heikinharjun vastaanottokeskus

## Lähteet
Hannu Vuorio

**Hannu Kalevi Vuorio** (16. maaliskuuta 1941 Helsinki – 21. toukokuuta 2025 Helsinki) oli suomalainen kirjailija.

Vuorio oli koulutukseltaan humanististen tieteiden kandidaatti. Hän työskenteli 1960-luvulla toimittajana ja kriitikkona sekä julkaisi runoja. Hän laati kirja-arvosteluja muun muassa ''Ylioppilaslehteen'', ''Kansan Uutisiin'' ja Pentti Saarikosken johtamaan *[[Aikalainen (lehti)|Aikalainen]]*-lehteen. Hän teki myös radio- ja tv-käsikirjoituksia. Vuorio toimi parinkymmenen vuoden ajan Suomen kommunistisen puolueen sekä 1980-luvun lopulla Suomen kommunistisen puolueen (yhtenäisyys) järjestötehtävissä, viimeksi SKPy:n tiedotussihteerinä.

Vuorio julkaisi vuonna 1995 esikoisdekkarinsa *Nyman*, jonka tapahtumat sijoittuvat hänen lapsuudenmaisemiinsa, Helsingin Kallion kulmille. Kirja menestyi hyvin, se oli ehdolla ''Helsingin Sanomien'' vuoden parhaan esikoisteoksen palkinnon saajaksi. Teoksellaan *Nyman* Vuorio sai myös Suomen dekkariseuran Vuoden johtolanka -palkinnon. ”Vuorion teoksen ansiona on, että se käyttää kovaksikeitetyn dekkarin perinnettä punoen sen kiinnostavasti veijariromaanin traditioon. Teos näyttää, että nokkela ja vakuuttava rikosjuoni voidaan kutoa arkiseen ympäristöön; kotimainen jännäri voi olla kovaksikeitetty ilman kliseitä”, sanotaan palkinnon perusteluissa.

Vuorion kirjoista peilautuvat monet yhteiskunnalliset ilmiöt huumeiden käytöstä rasismiin. Vuorio sanoikin, että enemmän kuin DNA-tutkimukset häntä kiinnostavat yhteiskunta sekä ihmisten elämä ja ajattelu. Hän viljeli teoksissaan elävää stadin slangia.

Vuorion teos *Aviorikosromaani* (2005) ei muusta tuotannosta poiketen ole dekkari vaan romaani suhteen päättymisestä ja miehestä, joka etsii omaa paikkaansa elämässä.

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Kirjasampo: Hannu Vuorio
Jokikylä (Ristijärvi)

**Jokikylä** on kylä Ristijärvellä Kainuussa. Se sijaitsee Emäjoen ja Pienijoen yhtymäkohdassa. Valtatie 5 ja Kontiomäen–Ämmänsaaren rautatie kulkevat Jokikylän läpi. Jokikylästä on noin kahdeksan kilometriä Ristijärvelle ja noin 17 kilometriä Hyrynsalmelle.

Jokikylässä on toiminut kolme kauppaa, mutta ne ovat lopettaneet toimintansa autojen yleistymisen jälkeen. Jokikylän koulu puolestaan lakkautettiin 2004.

## Lähteet
Jokikylä

**Jokikylä** voi tarkoittaa:

* eräs peltomuotoon perustuvista kylätyypeistä
* Jokikylä, kylä Evijärvellä
* Jokikylä, kylä Haukiputaalla
* Jokikylä, kylä Iissä
* Jokikylä, kylä Ilmajoella
* Jokikylä, kylä Kihniöllä
* Jokikylä, kylä Kälviällä
* Jokikylä, kylä Laihialla
* Jokikylä, kylä Lohtajalla
* Jokikylä, kylä Nivalassa
* Jokikylä, kylä Nurmeksessa
* Jokikylä, entinen kylä Petsamossa Suomen Neuvostoliitolle luovuttamalla alueella
* Jokikylä, kylä Pyhäjärvellä
* Jokikylä, kylä Rantsilassa
* Jokikylä, Riihimäki
* Jokikylä, kylä Ristijärvellä
* Jokikylän rautatieasema Ristijärvellä
* Jokikylä, kylä Sievissä
* Jokikylä, kylä Simossa
* Jokikylä, kylä Taivalkoskella
* Jokikylä, kylä Töysässä
* Jokikylä, kylä Utajärvellä.
Monica Hughes

**Monica Hughes** (**Monica Enid Dickens Strallon**) O.C. (3. marraskuuta 1925,  Liverpool, Englanti – 7. maaliskuuta 2003, Edmonton, Kanada) oli kanadalainen kirjailija. Hän kirjoitti suosittuja tieteiskirjoja lapsille ja nuorille, ja voitti mm. *Vicky Metcalf Award*-palkinnon vuonna 1981, *Canada Council Children's Literature Award*-palkinnon vuosina 1982 ja 1983 sekä *Phoenix Award*-palkinnon vuonna 2000. Häneltä on suomennettu ainakin seuraavat kirjat: Tiikeri-sarjan *Uhka syvyyksistä* ja *Kolme K, kaupungin valtias* sekä Arkki 1-sarjan *[[Tietokoneen vangit]]* (WS 1986) ja *Uniensieppaaja* (WS 1990).

## Kirjallisuutta
Fritsu

**Fritsu** on slangisana, joka tarkoittaa suudelman imujälkeä esimerkiksi kaulassa. Ruhjevamma syntyy iholle, kun pitkittynyt imu rikkoo ohuet hiussuonet.

Laajalti levinneen käsityksen mukaan sana ”fritsu” tulisi saksalaisten sotilaiden yleisestä Fritz-etunimestä ja olisi levinnyt Suomeen sisällissotaan tulleiden saksalaissotilaiden mukana. Sana on kuitenkin tätä vanhempi, sillä sen variaatiota fritsari on käytetty jo 1900-luvun alussa. Se on johdettu suomeen alkujaan ruotsin sanasta frimärke, joka tarkoittaa postimerkkiä. 

Fritsujen vanhempi nimitys on ”huunpurema”. Kansanperinteen mukaan Huu on yöllä liikkuva mystinen olento, joka imee nuorten naisten kauloja.

Fritsun katoamisaika vaihtelee päivästä aina jopa viikkoon asti. Katoamista voi nopeuttaa mustelmien hoitoon tarkoitetuilla voiteilla. Fritsusta voi yrittää päästä eroon hieromalla ja painelemalla sitä varovasti verenkierron vilkastuttamiseksi alueella.

## Lähteet
Iijärvi

**Iijärvi** voi tarkoittaa seuraavia maantieteellisiä kohteita:

* Iijärvi, järvi Inarissa
* Iijärvi, kylä Jaakkimassa luovutetulla alueella
* Iijärvi, järvi Kuusamossa
* Iijärvi, järvi Ristijärven ja Paltamon kuntien rajalla
* Iijärvi, järvi Sulkavalla
* Iijärvi, järvi Suomussalmella
* Iso-Ii, järvi ja järvenosa Iisalmessa
** Pikku-Ii, Iso-Iin järvenosa Iisalmessa
** Iijärvi, toinen nimitys Iso-Iille Iisalmessa
* Iso-Iijärvi, järvi Jaakkimassa luovutetulla alueella.
* Iijärvi, suo Lahdessa
Pesiökylän rautatieasema

**Pesiökylän rautatieasema** () sijaitsee Pesiökylässä Suomussalmen kunnassa Kainuussa rataosalla . Liikennepaikan etäisyys Helsingin asemalta on 732,8 ratakilometriä mitattuna Pieksämäen ja Iisalmen asemien kautta.

Liikennepaikka on miehittämätön, ja liikenteen ohjaus tapahtuu Oulun rautatieasemalta käsin. Pesiökylässä ei ole turvalaitteita, vaan liikenteenhoito perustuu radiolla junille annettaviin liikkumislupiin.

Pesiökylässä on kolme raidetta. Entinen Taivalkosken suunnan pääraide toimii kuormaus- ja väistöraiteena, ja raide 2 toimii läpikulkuraiteena Ämmänsaaren suuntaan. Lisäksi ratapihan länsilaidalla on lyhyt kuormausraide.

## Historia
Liikennepaikka avattiin liikenteelle 16. syyskuuta 1955. Henkilöliikenne lakkautettiin 15. heinäkuuta 1982, jolloin myös liikennepaikka lakkautettiin väliaikaisesti. Se otettiin kuitenkin uudelleen kaupallisen tavaraliikenteen käyttöön 17.11.1988, ja kaupallinen tavaraliikenne jatkui aina 1. helmikuuta 1999 saakka.

1. heinäkuuta 2004 saakka Pesiökylä oli risteysasema, jossa Kontiomäen–Taivalkosken radasta haarautui sivurata Suomussalmen Ämmänsaareen. Tuolloin rataosan Pesiökylä–Taivalkoski kunnossapito lopetettiin ja se suljettiin liikenteeltä. Tätä seurasi hyvin pian myös Pesiökylän ratapihan supistaminen. Liikennepaikan opastimet oli sammutettu jo aiemmin ja korvattu liikennepaikkamerkeillä.

Rautatien vesitornin vierellä seisoi aikaisemmin muistomerkkiveturi, Tk3-sarjan höyryveturi numero 1152. Veturi siirrettiin Ämmänsaareen seututie 892:n ja Jalonkadun risteykseen 28. heinäkuuta 2009.

## Asemarakennus
Pesiökylän asemarakennus on valmistunut 1951 ja sen pinta-ala on 203&nbsp;m². Asema-alueeseen kuuluvat myös kellari, pumppuhuone, halkovaja, sauna ja vesitorni.

## Lähteet

## Aiheesta muualla
* Vaunut.org: kuvia Pesiökylästä
Samuel Barlay

**Samuel Barlay** (s. 15. syyskuuta 1986) on sierraleonelainen jalkapalloilija, pelipaikaltaan keskikenttäpelaaja. Hän pelasi Ruotsin Allsvenskanissa Malmö FF:n joukkueessa kaudella 2005, Suomen Veikkausliigassa IFK Mariehamnin joukkueessa kausina 2006 ja 2008 sekä sen jälkeen Azerbaidžanin Valioliigassa Mughanin, Ravan Bakun ja AZAL:in joukkueissa. Barlayn sierraleonelainen kasvattajaseura on East End Lions, ja hän on Ruotsissa edustanut Malmön lisäksi Örgryte IS:ää, Syrianska IF Kerburania ja IFK Moraa.

Barlay pelasi Sierra Leonen joukkueessa alle 17-vuotiaiden maailmanmestaruuskilpailuissa 2003 Suomessa ja oli joukkueen kapteeni. Hän pelasi Sierra Leonen A-maajoukkueessa vajaat 20 maaottelua ja teki maalin kesäkuussa 2012 MM-karsintaottelussa Päiväntasaajan Guineaa vastaan.

## Lähteet